Ափամերձ ջրանցք

**Ափամերձ ջրանցք** (), ջրահեռացման ջրային ուղիների համակարգ Մեքսիկական ծոցի և Ատլանտյան օվկիանոսի ափերի երկայնքով՝ ԱՄՆ-ի հարավային և արևելյան մասում։ Ընդհանուր երկարությունը 4800 կմ, համարվում է աշխարհի ամենաերկար նավարկելի ջրանցքը (թեև, ըստ էության, մեկ շարունակական ջրային ուղի չէ)։

Հիմնական հատվածների խորությունը՝ 2,85-ից 3,66 մ, նվազագույնը ՝ 1,9 մ (Դիսմալ-Սուոմպ ջրանցք)։ Ջրանցքը հիմնականում օգտագործվում է գետային նավերի կողմից, բացառությամբ Ատլանտյան ափի որոշ հատվածների, որտեղ կարող են բաց թողնել ծովային նավեր:

Այն կառուցվել է մի քանի տասնամյակների ընթացքում՝ սկսած 1909 թվականից, երբ «Գետերի և նավահանգիստների մասին» օրենքը Բոստոնից մինչև Ռիո Գրանդե ափամերձ ջրային ուղու ստեղծումը հայտարարել է ազգային նախագիծ։ Պահպանվում է դաշնային մակարդակով, օգտագործման վճար չի գանձվում։

## Նկարագրություն
Ջրանցքը բաղկացած է երկու մասից՝ Մեքսիկական (Բրաունսվիլից, Տեխաս մինչև Ապալաչիկոլա, Ֆլորիդա) և Ատլանտյան (Մայամիից, Ֆլորիդա մինչև Բոստոն, Մասաչուսեթս), որոնք բաժանված են Ֆլորիդա թերակղզով։ Ի սկզբանե նախատեսված է եղել կառուցել Նյու-Յորքից Բրաունսվիլ տանող միայն մեկ ճանապարհ, սակայն ջրանցքներն իրար կապող Ֆլորիդայի հյուսիսում նախատեսվող ջրանցքն այդպել էլ չի կառուցվել։ Այն մասամբ անցնում է ծոցերով, ծովալճակներով և գետերով (օրինակ՝ Պամլիկո և Ալբեմարլ ծոցերով) և շատ տեղերում միացված է ներքին ջրային ուղիներին։

### Ատլանտյան ափամերձ ջրանցք
ձախից|մինի|Բեռնանավն անցնում է բարձրացող կամրջի տակով, Չեսապիկ-ենդ-Դելավեր ջրանցքով
Ատլանտյան ափամերձ ջրանցքը սպասարկում է Բոստոնից մինչև Քի Ուեսթ նավահանգիստները և միացված է մի քանի կարևոր արհեստական ​​ջրանցքների, այդ թվում՝ Քեյփ Քոդի, Չեսապիկ-ենդ-Դելավերի, ինչպես նաև Չեսապիկ-Ալբեմարլի ջրանցքներին։ Երկրորդ համաշխարհային պատերազմի ժամանակ ջրանցքի նշանակությունը մեծացել է գերմանական նավերից և սուզանավերից պաշտպանվելու շնորհիվ։ Նորֆոլքի (Վիրջինիա) շրջանում ջրանցքն օգտագործվում է առևտրային փոխադրողների կողմից (օվկիանոսային նավեր և բարգեր), մինչդեռ Ատլանտյան մասի հարավը հիմնականում օգտագործվում է ռեկրեացիոն նավագնացության համար: Հիմնական բեռնափոխադրումներն են փայտանյութի զանգվածները, թուղթ և նավթամթերք։

### Մեքսիկական ծոցի ափամերձ ջրանցք
Ծոցի ափամերձ ջրանցքն ունի ավելի քան 1800 կմ երկարություն, որը ձգվում է Մեքսիկայի սահմանի արևելյան ծայրից մինչև Ապալաչի ծոցը՝ Ֆլորիդայի ստորոտ։ Այն հիմնականում անցնում է արգելապատնեշային կղզիների ետևով, ունի 45 մ լայնություն և 3.6 մ խորություն։ Արևելյան կողմում Ատլանտյան օվկիանոսի հետ ուղիղ կապ չկա, և այնտեղ կարելի է հասնել միայն Մեքսիկական ծոցի և 1.8 մ (6 ոտնաչափ) խորությամբ Օկիչոբի ջրային ուղու միջոցով։

Ջրանցքն առևտրային նավագնացությամբ ամենաշատն է երթևեկում Նոր Օռլեանի տարածքում՝ Բլեք-Ուորիոր-Թոմբիգբի գետային համակարգի երկայնքով դեպի Մոբիլ ծոց և արևմուտք՝ դեպի Տեխասի խոշոր նավահանգիստներ։ Պլակեմինի և Մորգան Սիթիի միջև գտնվող ջրանցքը կապում է Նոր Օռլեանի նավահանգիստը Միսիսիպի գետի հսկայական համակարգի ջրային ուղիների հետ։ Ափամերձ ջրանցքի մի մասն անցնում է արդյունաբերական ջրանցքի երկայնքով (Ներքին նավահանգստի նավիգացիոն ալիք, )։ Հիմնական բեռնափոխադրումներ՝ նավթ և վերամշակված արտադրանք, մետաղական խողովակներ, նավթային հարթակների սարքավորումներ, ծծումբ։

## Տես նաև
* Ներքին ջրանցք
* Չինական մեծ ջրանցք

## Ծանոթագրություններ

Կատեգորիա:Ջրանցքներ այբբենական կարգով
Կատեգորիա:Ջրանցքներ ըստ աշխարհամասի